cyanic-selkie/wikianc huggingface dataset:
Nordberg (Oslo)
Historie og bebyggelse
Nordberg er gitt navn etter Nordberg gård, som ligger i Nordbergveien 42.
Nordberg er et utpreget villaområde, og består hovedsakelig av ene- og tomannsboliger. Større deler av området ble bygget på 1930-tallet, etter at A/S Akersbanene sammen med Aker kommune i årene rundt 1920 hadde foretatt store tomtekjøp på Nordberg, men også i nærområdene Sogn, Berg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanerne tomtene til finansiering av Sognsvannsbanen. Nordberg stasjon ble lagt ned i 1992, men strøket blir fremdeles betjent av Holstein stasjon og Østhorn stasjon.
På Nordberg ligger Nordberg kirke som tilhører Nordberg prestegjeld i Oslo bispedømme.
Nordbergs skoleelever sogner til Kringsjå, Korsvoll og Tåsen barneskoler, samt Nordberg ungdomsskole. Stedet ligger like ved marka, med Sognsvann under fem minutters gange unna.
Idrett
Ski- og Fotballklubben Lyn. Idrettslaget Koll holder til på Kollbanen og omfatter langrenn, orientering, skihopp, frididrett og fotball. Nordberg tennis har fire baner. I tillegg holder basketballklubben Nordberg Basket til i strøket.
Hook (film)
Hook er en amerikansk eventyrfilm fra 1991 regissert av Steven Spielberg, med Dustin Hoffman, Robin Williams, Julia Roberts, Bob Hoskins og Maggie Smith i hovedrollene. Filmen er basert på J.M. Barries Peter Pan og handlingene i filmen er en fortsettelse av hendelsene i boka. Den fokuserer på den oppvokste Peter Pan som har glemt barndommen sin. Selv om filmen fikk blandede kritikker, ble den en av de mest innbringende filmene i 1991. Filmen hadde premiere i USA 11. desember 1991.
Handlingsreferat
Peter Banning er en suksessfull bedriftsadvokat bosett i San Francisco. Men hans førsteprioritet er alltid jobben, noe som belaster forholdet til hans kone Moira og deres barn, Jack og Maggie. Familien flyr til London for å besøke Moira's bestemor, Wendy Darling, og deltar på en smiddag til ære for Wendy, og etterlater Wendys gamle venn Tootles og husholderske Liza for å passe på barna. Men når de kommer tilbake, oppdager de huset vandalisert, barna er vekk, og et krav om løsepenger er underskrevet av kaptein James Hook.
Peter involverer myndighetene. Men Wendy insisterer på at bare han kan redde Jack, og Maggie, og påstår at Peter i virkeligheten er Peter Pan. Peter nekter å tro på dette. Men når han drikker seg full møter han Tinker Bell, som bruker magi for å bringe ham til Neverland. Overrasket over å se hvor svak Peter har blitt, utfordrer kaptein Hook ham til å fly og redde barna sine, men forbereder seg på å henrette ham når han mislykkes. Peter blir deretter ført til The Lost Boys, som blir ledet av Rufio i Pans fravær. Guttene begynner å trene Peter Banning, og oppfordrer ham til å bruke hans egen fantasi for å bedre hans magiske evner - til stor irritasjon for Rufio. I mellomtiden foreslår Mr. Smee til Kaptein Hook at de forsøker å vende Jack og Maggie mot faren deres. Denne taktikken fungerer ikke med Maggie, men Jack er villig på grunn av farens mange brutte løfter før de kom til Neverland.
Hook får deretter piratene til å spille baseball, som Peter spionerer og planlegger å stjele kroken til Hook. Forferdet over å se hvordan Jack tar til Hook som en ny farfigur, returnerer Peter til Lost Boys sin leir, og oppdager Wendys trehus, hvor hun og brødrene hennes hadde oppholdt seg. Tinker Bell hjelper Peter å huske hvordan hun tok ham med til Neverland som spedbarn, og hans eventyr der. Men Peter mistet alle minner om Neverland når han ble adoptert av familien Banning fra USA.
Peter husker dagen for sønnen Jacks fødsel, og finner endelig en sterk lykkelig tanke som gjør at han kan fly, og bringer ham tilbake som Peter Pan. Rufio overgir sverdet sitt til ham i ærbødighet, og den kvelden bekjenner Tinker Bell sin kjærlighet til Peter med et kyss. Men dette gjør at Peter blir minnet om familien sin. Peter Pan og The Lost Boys slåss mot kaptein Hook og piratene hans dagen etter. Peter engasjerer kaptein Hook i duell, før han kan forsøke å finne barna sine igjen og få Jack og Maggie med seg hjem til familien deres.
Walchensee vannkraftverk
Walchensee vannkraftverk er et vannkraftverk ved Walchensee i Bayern, i det sørlige Tyskland. Det har installert vannkraftkapasitet på 124 MW. Anlegget ble bygget ut 1918–1924.
Sør-Rondane (Dronning Maud Land)
Sør-Rondane er en ca. 200 km lang fjellkjede i Dronning Maud Land i Antarktis med topper på rundt 3 000 moh. Fjellkjeden strekker i øst-vest-retning mellom Belgicafjella i øst og Carsten Borchgrevinkisen i vest, mens Nansenisen i sør utgjør en del av Antarktisplatået.
Sør-Rondane ble oppdaget og flyfotografert under Lars Christensens Thorshavnekspedisjon i februar 1937. Ytterligere flyfotografering ble gjennomført under Operasjon Highjump i 1946–47. Kart over deler av området, basert på de amerikanske flyfotografiene, ble utarbeidet av Norsk Polarinstitutt i 1957.
Marit Langfeldt Ege
Marit Karin Langfeldt Ege (født 15. mai 1952) var rådmann i Bærum kommune fra 1. juli 2008 til 15. august 2012. Hun overtok etter Elisabeth Enger.
Tomáš Slavík
Tomáš Slavík (født 29. april 1981 i Liberec) er en tsjekkisk kombinertløper.
Marit Langfeldt Ege
Ege er utdannet sykepleier med tilleggsutdanning innen økonomi og ledelse. Hun begynte i Oslo kommune i 1979, og har siden den gangen hatt en rekke lederstillinger innen kommunen, blant annet som bydelsdirektør for bydel Manglerud, bydel Helsfyr-Sinsen og sist for bydel Gamlebyen samt som fungerende direktør for Oslo legevakt og for Sykehjemsetaten.
Fra 1983 til 1997 var Ege medlem av Kontrollkommisjonen for Gaustad sykehus
Marit Langfeldt Ege er søster av psykologen og sexologen Thore Langfeldt.
Tomáš Slavík
Slavík representerte Tsjekkia under Vinter-OL 2006 og 2010.
OL-resultater
Torino 2006
Vancouver 2010
Grunnkretser i Tysfjord kommune
Grunnkretser i Tysfjord kommune er delområder og grunnkretser som seksjonerer Tysfjord kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Anders Fredriksen
Anders Fredriksen (født 17. februar 1981 i Fredrikstad) er en norsk tidligere profesjonell ishockeyspiller, som har b.l.a spilt for Lørenskog Ishockeyklubb i GET-Ligaen. Han la opp som aktiv i 2011 i en alder av 30 år, for å satse fullt på studiene.
Sverige
Han flyttet til Sverige som 17 år gammel, og begynte å spille for Frölunda HC i den svenske junior ligaen, J20 SuperElit. Etter å ha 42 poeng på 39 kamper i løpet av 1999-2000-sesongen, signerte han med Tingsryd i Hockeyallsvenskan. 2001 ble det annonsert at Fredriksen ville forlate Tingsryd til fordel for Skellefteå.
Vålerenga
Før 2003-04-sesongen, bestemte Fredriksen til å flytte tilbake til Norge og spille for Vålerenga Ishockey. Etter å ha tre strake 40 + poeng sesongene, hadde han 58 poeng på 45 kamper i 2009-10 GET-Ligaen sesongen, og endte på sjetteplass i punktet statistikken.
Landslaget
Fredriksen spilte for det norske landslaget i løpet av 2000 og 2001. Etter 9 år fravær, ble han valgt for 2010 norske landslaget. Han har også spilt på det norske juniorlaget.
Japurá (Paraná)
Japurá er en kommune i delstaten Paraná i sørregionen av Brasil.
Storkenebbfamilien
Storkenebbfamilien (Geraniaceae) er en plantefamilie i ordenen storkenebbordenen, som noen ganger folkelig blir kalt geraniumfamilien. Men det er storkenebbfamilien, som er det offisielle navnet. Den tilhører den store kladen Rosidae. I familien inngår også den tidligere anerkjente familien Hypseocharitaceae med slekten Hyspeocharis.
Den omfatter ca. 800 arter fordelt på 7 planteslekter. I Norge er det to viltvoksende slekter, storkenebb (Geranium) og tranehals (Erodium). Noen arter i slektene storkenebb, tranehals og Pelargonium dyrkes som potteplanter og hageplanter.
Slekter og arter
Her er det en liste over de slektene og artene, som er nevnt i Artsdatabanken, sammen med dems status i den norske Rødlista og Fremmedartslista:
Tante Marie School of Cookery
Skolen ble grunnlagt i 1954 av den anerkjente kokken og forfatteren Iris Syrett som ble den første rektoren på denne kokkeskolen. Iris Syrett døde i 1964 og da ble Wendy Majerowicz utnevnt til rektor. Tante Marie School of Cookery tilbyr flere forskjellige kokkekurs som varierer i lengde fra 1 og 2 dager og opp til ett helt år. De som begynner ved denne skolen må fullføre ett helt semester på ett år for å kunne bli tildelt det profesjonelle Cordon Bleu diplomet.
Denne skolen er den eldste uavhengige kokkeskolen i hele Storbritannia. Tante Marie var også den første kokkeskolen i Storbritannia som kunne tilby en Cordon Bleu Diploma. Skolen er blitt anerkjent som en av verdens ledende uavhengige leverandører av kulinariske trening. I april 2008 ble Tante Marie kjøpt opp av skolens daværende assisterende rektor Andrew Maxwell i samarbeid med mesterkokken Gordon Ramsay Holdings og Lyndy Redding som tidligere hadde utdannet seg ved kokkeskolen og blitt tildelt et Cordon Bleu Diplom etter endt kurs.
Høyrehendthet
Å være høyrehendt vil si at man bruker sin høyre hånd mer enn den venstre, og dermed favoriserer den hånda. Flere studier viser at 70% til 90% av verdensbefolkningen er høyrehendt framfor tvehendt eller venstrehendt.
Grunnkretser i Lavangen kommune
Grunnkretser i Lavangen kommune er delområder og grunnkretser som seksjonerer Lavangen kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Vingelen
Vingelen har barneskole. Postnummeret er 2542.
Selv om Vingelen skal være den høyest beliggende kirkebygd i landet, har jord- og skogbruk alltid vært bygdas viktigste næringsvei. Jordsmonnet er skifer, og det er fortsatt aktivt seterbruk i bygda. Bygda grenser til Forollhogna nasjonalpark.
Før Røros kobberverk ble anlagt i 1644, var Vingelen kirkebygda i Tolga. Tettstedet Tolga oppstod da kobberverket i 1666 bygde en smeltehytte nede ved Glåma, og har etterhvert utviklet seg til kommunesenter og hovedsogn. Bygda har en imponerende samling gamle trehus, flere av dem fra 1600-tallet, i sitt velholdte kulturlandskap.
Soga om Eirik Viking (film)
Soga om Eirik Viking (orig. Erik the Viking) er en britisk fantasy-komedie fra 1989 regissert av Terry Jones. Filmen handler om vikingen Erik (Tim Robbins), som legger ut på en reise til Åsgard for å forhindre Ragnarok. Filmen fortelles i en stil som ligner litt på Monty Python-filmene, men var i stor grad basert på norrøn mytologi.
Handlingsreferat
I filmens åpningsscene oppdager Erik (spilt av Tim Robbins) en ung viking, at han ikke liker å være med på voldtekt eller plyndring slik som mange av de andre vikingene. Han sliter også med stor skyldfølelse etter dødsfallet til Helga (spilt av Samantha Bond) en uskyldig kvinne. Erik får vite fra den vise kvinnen Freya (spilt av Eartha Kitt) at ulven Fenrir har svelget solen, og dette har kastet verden inn i Ragnarok. Erik bestemmer seg for å reise til Åsgard, for å be de norrøne gudene om å få slutt på Ragnarök. Freya informerer ham om at for å gjøre dette, må Erik først finne igjen Gjallarhorn som viss nok skal befinne seg på den mystiske øya Brasil. Erik reiser ut sammen med et mannskap i alle aldersgrupper og yrker fra landsbyen hans, inkludert Harald (spilt av Freddie Jones) en kristen misjonær.
Festningens gymnastikksal
Festningens gymnastikksal er en bygning i det ytre festningsområde av Akershus festning, Oslo. Bygningen ble oppført i 1861 av arkitektene A.F.W. von Hanno og H.E. Schirmer. Den fikk et tilbygg i 1891 og ble ombygget i 1954 til 1955. Bygningen er i det vesentlige fredet.
Soga om Eirik Viking (film)
Handlingsreferat
En smed ved navn Keitel blir overtalt av lærlingen sin Loki til å i all hemmelighet å motsette seg Eriks planer, ettersom varig fred kan føre til at ingen lenger kommer til å kjøpe Keitels sverd, rustninger eller annet utstyr. Keitel slutter seg til Eriks mannskap for å sabotere Eriks planer. I mellomtiden sniker Loke seg ut for å informere Halvdan Svarte, en lokal krigsherre som er bekymret for at fred også kan bety slutten på hans regjeringstid. Halvdan og hans mannskap setter derfor seil i jakten på Erik. Når de ankommer øya Brasil, blir Erik og mannskapet overrasket over å oppdage et solfylt områdene hvor menneskene, som kler seg som de gamle grekere, er ekstremt vennlige og gjestfrie. Erik forelsker seg umiddelbart i øyas prinsesse Aud (spilt av Imogen Stubbs) datter av kong Arnulf. Under et av deres romantiske møter må Erik gjemme seg fra kong Arnulf, ved å bruke Auds magiske kappe som gjør bæreren usynlig.
Festningens gymnastikksal
Møte- og konsertlokale
Gymnastikksalen ble på 1800-tallet også brukt som møte- og konsertlokale. C.J. Hambro forteller i en tale i Universitetets Aula i 1938, om et stort folkemøte i 1863 i og utenfor gymnastikksalen. Møtet vedtok en støtteresolusjon for Polen i landets kamp for løsrivelse fra Russland. Resolusjonen som ifølge Hambro «ble vedtatt med den mest bestemte tilslutning», lød slik:
Under en konsert søndag den 3. november 1889 ble det holdt konsert i Festningens gymnastikksal til støtte for de streikende fyrstikkarbeiderne. Gymnastikksalen var stilt gratis til disposisjon av Akershus' kommandant. Under konserten opptrådte Agathe Backer Grøndahl, Gina Oselio og ekteparet Mally og Thorvald Lammers. Etter denne konserten ble 1000 kroner overlevert til streikekomiteen.
Soga om Eirik Viking (film)
Handlingsreferat
Eriks mannskap, sammen med Aud, forbereder seg på å rømme med skipet deres med hornet trygt om bord. Men Arnulf nekter å bli med dem, og benekter at øya synker i samme øyeblikk som han og resten av øyboerne havner under bølgene. Aud, som var vitne til drapet på Snorri og klarte å få tak i munnstykket igjen, spiller av den aller første tonen på hornet. Skipet drives fremover kanten av den flate jordkloden og ut i verdensrommet, og hviler på Asgards plan. Erik spiller den andre tonen av hornet, for å vekke de norrøne gudene. Han og mannskapet hans kan deretter bestige en sti laget av stjerner for å nærme seg den store salen i Valhall. Erik og mannskapet møter gamle venner og fiender som tidligere ble drept i kamp.
Festningens gymnastikksal
Møte- og konsertlokale
Festningens gymnastikksal ble på 1880-tallet relativt ofte brukt som konsertlokale, blant annet av Musikforeningen og Cæciliaforeningen.
Soga om Eirik Viking (film)
Handlingsreferat
Men Gudene har ingen interesse av å svare på menneskehetens bønner om hjelp. I mellomtiden ser ikke misjonæren Harald verken Valhalla, spøkelser eller noen av de norrøne gudene. Han passerer uhåndgripelig gjennom veggene på grunn av sin tro på kristendommen. Odin overtaler Fenrir til å spytte ut solen igjen. Men han forteller Erik at slutten på Ragnarök aldri kommer til å bringe varig fred på jorden. Odin informerer deretter Erik om at han og mannskapet hans verken kan vende hjem - men at at heller ikke kan bli værende i Valhalla, fordi de aldri har blitt drept i kamp. I stedet bestemmer Odin at alle sammen skal kastes i den brennende gropen som fører til Hel.
Night on Bröcken
Night on Bröcken er debutalbumet til det amerikanske progressiv metal bandet Fates Warning.
Albumet ble utgitt av Metal Blade Records i september 1984, og utgitt på nytt i 2002 med bonusspor, som dobbel-CD sammen med albumet The Spectre Within. Tittelen på albumet refererer til tyske fjellet «Brocken» (Blokksberg) som tradisjonelt er knyttet til hekser, blant annet fra Goethes «Faust».
Victor Schlytter
Hans Victor Muldrup Schlytter (født 25. oktober 1906, død 19. desember 1996) var en norsk jazzmusiker og allsidig journalist, mest kjent som redaktør i ukebladet Allers.
I sin ungdom var han pianist i ett av landets tidligste jazz-orkestre, Sixpence Jazzband (1921) og ble dets leder (1925) med debut i en opptreden for Dronning Maud. Et handbrudd avkortet hans musikerkarriere nesten umiddelbart deretter. Senere skrev han revytekster for Ernst Diesen ved Chat Noir.
Han studerte til examen artium (1925) og ved Oslo handelsgymnasium (1926) med dispasjøreksamen (1929). Han arbeidet i skipsbransjen, i det franske selskapet Bureau Veritas som kontorsjef (1926–39). Videre var han kontorsjef ved A/S Beran (Tom Jentoft Berge, Kristiania) og egenhendig stifter av Skips A/S Sigravik. Hans selskap inngikk da den andre verdenskrig startet og man mistet kontakt med skipene.
Han hadde oppdrag for A-magasinet (1932), blant annet som oversetter av nye tegneserier fra Walt Disney (Silly symphony, 1935). Senere forfattet han tekstene til tegneserien Snøfte.
Under krigen var Schlytter Milorg-mann, samt fikk fast virke som journalist i Aftenposten (1940–45) der han ble kjent under psevdonymet Frode i den sagainspirerte spalten Sagaen sier.... Han skrev petitvers under psevdonymet Phy, illustrert av Alf Næsheim. Andre pseudonym han brukte var Mosquito og Vic. Under krigen forfattet han under navnet Jo Vist, korte humoristiske utgivelser. Han meldte overgang til ukebladet Allers (1946) der han var sjefredaktør i perioden 1953 til 1974. Ellers var Schlytter slektsgransker, samt utviklet serien Norske storgaarder, som ble brukt til ukebladet og filmatisert.
Han utferdiget 4-5 ukentlige kryssord til Aftenposten (A-magasinets lille og Premiekryssord, av og til Mammut), et verv han overtok etter Birger Nilsen. Videre skrev han manuskriptet til Ivo Caprinos film Et hundeliv med meg (1958) samt teksten til filmens sanger «Skipshundvalsen», «Vil du leve et hundeliv med meg?» og «Hovedsagen» (Melodier av Bjarne Amdahl). Han var blant initiativtakerne til H.K.H. Prinsesse Märtha Louises fond for handicappede barn (1972).
Blant en rekke formannsverv nevnes de for Periodisk Presse, Periodisk Presses redaktørforening og Akersborg Rotary klubb.
Sopranos
Sopranos er en amerikansk kriminal- og dramaserie som gikk på den amerikanske TV-kanalen HBO fra 1999 til 2007. Den ble skapt av David Chase og ble vist på HBO i USA. Det ble totalt produsert 86 episoder fordelt på seks sesonger. Serien ble vist i en rekke land, blant annet i Norge, hvor den ble sendt på NRK fra 2000 til 2007 og senere på strømmetjenesten HBO MAX.
Serien handler i hovedsak om familiefaren og mafiasjefen Tony Soprano og de problemer han må hanskes med, både hjemme og blant en gruppe med menn som han er sjef over i New Jerseys mafiamiljø. I tillegg sliter han med psykiske problemer og ser seg tvunget til å oppsøke psykiater. Hovedrollen som Tony Soprano ble spilt av James Gandolfini.
Sopranos har blitt omtalt som «kanskje det største mesterstykket innen pop-kultur noensinne» av det amerikanske bransjetidsskriftet Vanity Fair. Serien er en av tidenes største TV-suksesser og mottok flerfoldige priser, blant annet 13 Emmy-er og fem Golden Globe-priser. TV.com kåret Sopranos til den nest mest innflytelsesrike amerikanske TV-serie på 2000-tallet, kun slått av American Idol. De skrev i begrunnelsen: «Widely considered to be the best shows of all time, and certainly HBO's best products».
Bakgrunn og begynnelse
Serien hadde arbeidstittelen Made in Jersey da den første sesongen var under produksjon i 1998. Tittelen ble vurdert til å brukes til serien da enkelte i produksjonsselskapet fryktet at navnet Sopranos ville bli assosiert med musikk (soprano = sopran). Sistnevnte tittel ble likevel foretrukket, men den siste episoden av serien fikk navn etter den opprinnelige arbeidstittelen. Serien var opprinnelig tiltenkt å sendes på den amerikanske fjernsynskanalen Fox, men da de avviste seriens pilotepisode havnet serien hos HBO. Det dårlige forholdet mellom Tony og moren skulle danne utgangspunktet for serien. Dette utgangspunktet hadde seriens skaper David Chase hentet fra privatlivet sitt, og han har uttalt: «Jeg hadde lyst til å skrive om mine egne familieforhold, om en fyr som må i terapi fordi moren hans er i ferd med å ta knekken på ham. Men det er jo ingen som gidder å se på en TV-forfatter som sliter, og derfor la jeg historien til et mafiamiljø i stedet.»
David Chase har også uttalt at filmen Mafiabrødre fra 1990 var en av inspirasjonskildene til serien. Flere sentrale skuespillere i Sopranos medvirket i Mafiabrødre, blant andre Lorraine Bracco, Michael Imperioli, Tony Sirico og Vincent Pastore. Gjennom serien henvises det også flere ganger til den kjente filmen Gudfaren.
Særtrekk ved serien
Temaet til serien skiller seg fra mange andre serier på grunn av at hovedessensen i den handler om de personlige sider og psykologiske problemene hos en relativt moderne amerikansk-italiensk mafiagjeng i USA. Hovedpersonen lider av panikkangst, grunnet sitt dårlige forhold til sin egen mor, og ser seg derfor nødt til å oppsøke psykiater for å få en oppklaring av personlige problemer som kommer mer og mer utenfor hans kontroll. Mafia-figuren har både på film og TV tradisjonelt blitt fremstilt som ganske endimensjonal og råbarket, der de mer vanlige menneskelige sidene har blitt utelatt. I denne serien får man se en slik person bli portrettert med helt vanlige menneskelige sider slik som folk flest. Man kan dra noen filmhistoriske paralleller til filmen Klute fra 1971, der Jane Fonda spiller rollen som en luksusprostituert på en ny og mer menneskelig måte (en rolleprestasjon som gav henne en Oscar).
Flere psykologer har uttalt at Sopranos er den første TV-serien som fremstiller psykologi på en realistisk måte. Psykiateren Finn Skårderud uttalte i 2003 at Sopranos «...er udiskutabelt den beste innføringen i hva psykoterapi kan være, noensinne, på film eller fjernsyn». Psykiater og filmkritiker Glen Gabbard har sagt at «så godt som alle av de fire hundre amerikanske filmene med psykiatri og psykoterapi som tema, lyver, fordreier og mytologiserer. Vi terapeuter har ventet svært, svært lenge på noe som ligner litt på det som skjer på våre kontorer.» Et annet fremtredende trekk ved hovedpersonen er hvordan han balanserer mellom å være sympatisk og usympatisk. Mafia-filmen som ligner mest på denne serien, hvis man legger vekt på det mellommenneskelige, er sannsynligvis Donnie Brasco fra 1997.
Sopranos kan tildels beskrives som et eksistensielt drama der hovedelementene er kjærlighet og hat, begjær og forræderi og ensomhet og meningsløshet. TV-kritikeren Nancy Franklin fra The New Yorker skriver at «Sopranos - til forskjell fra mafia-terapi-komedien Analyze This med Robert de Niro som angstfull boss (og som i disse dager får sin fortsettelse i Analyze That) - gir oss mye - nesten for mye - å tenke over.» Finn Skårderud uttalte at David Chase har skrevet inn greske tragedier, surrealistisk komedie, machiavelliske plott og shakespearske skikkelser i livet til den tvilsomme gjengen som lever under dekke som søppelentreprenører.
Serien skiller seg ut fra de fleste andre TV-serier ved at den ligger nærmere filmmediet enn det TV-produksjoner tradisjonelt gjør. Mediekommentator Anders Giæver sier at «Den var blant de første seriene uten reklamepauser, dermed slipper man den typiske oppbyggingen i forhold til reklamepausen, som vanligvis kommer i amerikanske serier. Istedenfor er hver episode som en liten spillefilm, også med tilsvarende dramaturgisk oppbygging. Sånn sett var The Sopranos noe temmelig nytt i TV-serie-sammenheng». Han uttaler videre at «..den eneste andre serien med tilsvarende preg som han kan huske, er David Lynchs Twin Peaks fra begynnelsen av 1990-tallet. – Men den serien var samtidig noe helt annet.». I Norge kan man kanskje dra paralleller til den norske mini-serien Torpedo som gikk på TV 2 i 2007.
Handling
Handlingen i Sopranos utspiller seg i New Jersey; kjerneområdet for mafia-sjefen Tony Soprano og hans familie, både i privat og profesjonell forstand. Tony er plaget av stadig tilbakevendende anfall av panikkangst og oppsøker derfor psykiater for å bli kurert for sine angstanfall. Samtidig strever han med å holde rivaliserende gjenger i sjakk, samt å opprettholde en skjør maktbalanse innad i sin egen gruppe. Myndighetene er stadig i hælene på Tony, men har han lykkes i å holde dem unna. Han forsøker også å være en god og ansvarlig ektemann, noe han har vekslende hell med.
Første sesong
Seriens første sesong begynner med at Tony kollapser etter et anfall av panikkangst. Etter hvert innser han at problemet ikke har fysiske årsaker og begynner derfor å gå i terapi hos psykiater dr. Jennifer Melfi. Etter hvert får vi avdekket at mye av hans psykiske problemer bunner i hans oppvekst med en manipulerende og psykisk syk mor. I tillegg til dette har han problemer på hjemmefronten med barna, særlig da hans egen datter begynner å stille spørsmål om hans virksomhet. Som om det ikke er nok må han også tøyle nevøen som er litt for ivrig etter å vise at han er en stor mann. Dette er bare begynnelsen på Tonys problemer. Han oppdager også omsider at noen i hans egen gruppe er informant for FBI.
Corrado «Junior» Soprano, blir innsatt som sjef etter den forrige bossens død. Han er en gammeldags mafiamann – og Tonys onkel. Junior får snart masse innflytelse, i hvert fall tror han det selv. Mektige krefter i «Familien» lar ham tro at han driver forretningene. På denne måten er det Junior som blir tatt hvis FBI kommer etter dem. Når Corrado får nyss om hvem som er den egentlige sjefen, planlegger han å ta livet av Tony. Etter hvert begynner gruppen å dele seg i to leire der den ene leiren støtter Corrado. Rasende over drapsforsøket mot seg planlegger Tony å få sin onkel drept, samt utrenske de i gruppen som støtter ham. Samtidig med dette får han også bevis for at hans egen mor; Livia, hadde en finger med i komplottet om å drepe ham, og det hele ender med at han tar et voldsomt oppgjør med henne på sykehuset hvor hun ligger slagrammet. Corrado og hans nærmeste har også fått nyss i at han går til psykiater, og etter drapsforsøket mot seg selv råder han sin psykiater til å forlate byen. Mafiaboss Corrado ender imidlertid opp med å bli arrestert og fengslet før Tony får sin hevn
Andre sesong
Ved starten av sesong to blir et tidligere medlem av gruppen, Richie Aprile, løslatt fra fengsel etter ti år. Han viser seg snart å bli en ukontrollerbar medspiller for Tony. Samtidig med dette innleder han et forhold til Tonys søster Janice, noe som ytterligere vanskeliggjør situasjonen. Tonys nære venn og mafioso, Salvatore «Big Pussy» Bonpensiero, returnerer på samme tid til New Jersey etter at han stakk av under bandekrigen som oppstod på slutten av forrige sesong. Til tross for forsikringer om sin lojalitet innser Tony etter hvert at han er den som er FBI-informanten. På slutten av sesongen tar Tony, Silvio og Paulie et dødelig oppgjør med «Big Pussy» når de alle er ombord på Tonys båt langt til havs. På toppen av dette får han livsviktig informasjon fra sin fengslede onkel Corrado om at Richie Aprile har seriøse planer om å samle en gjeng for å drepe Tony, med den hensikt å selv ta over rollen som mafiaboss. Men før Tony rekker å stoppe dette oppløpet blir Richie skutt og drept av sin samboer Janice, etter en voldsom krangel mellom de to. Tony kommer henne til unnsetning og sørger for å kvitte seg av med liket.
Tredje sesong
Sesong tre begynner med tilbakekomsten til den ambisiøse Ralph Cifaretto etter et lengre opphold i Florida. Han blir raskt involvert med Rosalie Aprile (enken til den forrige mafiabossen) som også er en venn av Tonys familie. Til tross for sin personlige aversjon mot Ralph og hans framferd, velger han motvillig å forfremme ham til kaptein på grunn av hans forretnings-ferdigheter, samt på oppfordringer fra New York-mafiaens høyre hånd Johnny «Sack». Samtidig med dette har han problemer på hjemmebane med sin sønn AJ som ikke finner seg til rette på skolen. Christopher, Tonys nevø, blir etter lang tids venting tatt opp som medlem av mafiaen. Jackie Aprile, Jr. (sønn av Rosalie) blir involvert med Meadow, Tonys datter, og begynner samtidig å skli ut i et liv som mer og mer er preget av kriminalitet. Tony prøver å lede ham vekk fra den kriminelle løpebanen ved blant annet å snakke ansikt til ansikt med ham. Til tross for Tonys formaninger og advarsler går han kraftig over streken når han og noen kompiser forsøker å rane et pokerlag med mafia-folk. Siden det var Ralphs pokerlag bestemmer Tony seg for å la ham avgjøre hva som skal skje med Jackie, som nå er gått i dekning. Til tross for at Ralph nå fungerer som hans stefar bestemmer han seg for å få Jackie drept.
Fjerde sesong
I fjerde sesong ender Tony og Ralph omsider opp i en voldsom slåsskamp i Ralphs hjem, der Tony til slutt dreper ham. Bakgrunnen var at Tony mistenkte ham for å ha drept deres felles veddeløpshest Pie-O-My i en mistenkelig brann. I tillegg til dette mislikte Tony hans voldelige oppførsel mer og mer. Dette, sammen med drapet på strippersken og en nylig strid mellom Ralph og Johnny «Sack», var det som fikk begeret til å renne over for Tony. Spenning mellom Tony og hans hustru Carmela når nye høyder når en av hans elskerinner ringer hjem til ham og snakker med Carmella. Hendelsen fører til at han flytter ut. Tony blir oppsøkt av Johnny Sack (New York-mafiaens høyre hånd) som kommer med et forslag om at hans gruppe er villig til å myrde hans egen boss, Carmine Lupertazzi, men Tony ender opp med å avslå tilbudet. Adriana, Christophers samboer, blir tvunget til å bli informant for FBI når en kvinnelig FBI-agent lurer henne til å tro at hun er hennes venninne og senere sørger for å få henne arrestert for besittelse av narkotika. Klemt mellom to alternativer der det ene innebærer flere års fengselsstraff og det andre informant, velger hun det siste.
Femte sesong
I femte sesong blir Tonys søskenbarn, Tony Blundetto, løslatt fra fengsel sammen med flere andre kjente mafia-personer. Feech La Manna, en aldrende mafia-fyr, blir også løslatt på samme tid og krever å få tilbake sin gamle posisjon i gruppen. Feech ambisjoner strekker seg imidlertid lengre enn det Tony liker, noe som skaper unødige problemer for ham og gruppen. Når Tony sanser at Feech har ambisjoner om å rydde ham vekk for selv å innta rollen som boss, tar han en avgjørelse som medfører at Feech blir lokket i en felle og sendt tilbake til fengselet. New York-boss Carmine dør uventet av hjerneslag uten å ha utnevnt noen etterfølger. Dette leder til en intern maktkamp i New York-mafiaen mellom Johnny «Sack» på den ene siden og Carmines sønn, «Little» Carmine Lupertazzi, på den andre. Til tross for sitt nære vennskap til Johnny Sack forsøker Tony å holde sin gjeng unna stridighetene i New York. Men når hans søskenbarn Blundetto på egen hånd involverer seg i maktkampen på «Little» Carmines side og dreper to medlemmer av New York mafiaen tilhørende Johnny Sacks fraksjon (inkludert bror til den nylig løslatte Phil Leotardo), bryter det ut full krig mellom New York og New Jersey.
Leotardo forlanger overfor Tony at han skal overlevere Blundetto, men Tony nekter og sier han ikke vet hvor han er siden han skjønner at Blundetto både vil bli torturert og drept hvis Leotardo får hånd om ham. Etterhvert klarer Tony å finne ut hvor Blundetto har gått i dekning og dreper ham før Leotardo får fatt i ham. Johnny Sack vinner maktkampen i New York. Tony innleder samtale med ham der han argumenterer for at striden mellom de to gruppene må bilegges siden hans søskenbarn nå er død. Nølende går Sack med på dette under et avtalt møte mellom de to på verandaen i hans hus. Samtidig som de to enes i saken dukker flere FBI-folk opp og arresterer Johnny Sack. Christopher Moltisanti oppdager til sin forskrekkelse at hans forlovede Adriana er en informant for FBI. Etter en voldsom krangel der han nesten dreper Adriana, går han etter hvert med på hennes oppfordring om å gå inn i et vitneprogram sammen med henne. Senere bestemmer han seg imidlertid for å fortelle alt til Tony. Adriana blir lurt i en felle og drept av Silvio på ordre fra Tony. Tony klarer omsider å overtale Carmela til å la ham flytte inn igjen.
Sjette sesong
I begynnelsen av sesong seks blir Tony skutt og alvorlig skadd av sin nå senile onkel Corrado, som på sin side tror han ble utsatt for et drapsforsøk da Tony kom for å besøke ham i det huset han er idømt husarrest. På sykehuset ligger han i koma i flere dager og opplever de merkeligste drømmer, samt en nær døden-opplevelse like før han våkner opp etter en kritisk operasjon. Opplevelsene endrer hans syn på livet, og han bestemmer seg for å ta hver ny dag som en gave. Vel hjemme støter han imidlertid på nye problemer når hans nære medarbeider Vito blir avslørt som homoseksuell. Tony møter press fra sin egen gruppe som ønsker Vito fjernet etter de sjokkerende avsløringene. Press møter han også fra Phil Leotardo, som er svogeren til Vito. Leotardo, som nå er fungerende boss etter at Sack ble fengslet, beslutter imidlertid å ta hele affæren i egne hender og dreper Vito når han etter flere dager i skjul returnerer til New Jersey. Tonys gjeng blir tvunget til å slå tilbake og dreper en i Leotardos gruppe («Fat Doom») som var med på å ta livet av Vito. Dette utløser på nytt en krig mellom Tony og Phil Leotardo, som bilegges når Phil får et hjerteinfarkt og må innlegges på sykehus.
I begynnelsen av andre del av sesong seks viser Bobby seg fra en ny og mer voldsom side når Tony og kona besøker Bobby og Janice på det idylliske landstedet der de bor. Bobby begår i tillegg sitt første drap etter ordre fra Tony. Christophers skrekkfilm, Cleaver, har førpremiere, og Tony og de fleste av hans menn samt deres koner er på premieren. Tony blir imidlertid usikker på Christophers motiver når han gjenkjenner flere elementer i filmen fra det virkelige livet som ligner faretruende mye på ham. Johnny Sack får vite at han har lungekreft og dør i fengsel. På hjemmebane strir Tony med sin sønn, AJ, som etter bruddet med sin kjæreste, sliter med depresjoner, noe som kulminerer med at han forsøker å ta livet av seg i husets basseng. Christopher, som nå er gift og har et barn, havner ut på skråplanet igjen med kokain og alkohol. Samtidig begynner han å stille seg mer og mer tvilende til Tony og resten av gjengen. I frustrasjon over dette skyter han og dreper sin beste venn fra AA-møtene. Senere kjører Christopher bil i narkorus med Tony som passasjer. Bilen kjører utfor veien, og Christopher blir alvorlig skadd. Tony, som bare har overfladiske skader, slår nummeret til nødsentralen, men ombestemmer seg i siste liten. Han klapper sammen mobiltelefonen og istedenfor å tilkalle hjelp kveler han sin nevø. Obduksjonen konkluderer med at han døde av skadene i krasjet.
Dr. Melfi blir overbevist av sine kollegaer om at Tony ikke gjør noen fremgang og at han kanskje til og med utnytter terapien til sin egen psykopatiske fordel. Hun beslutter å droppe ham som pasient. Det begynner å brygge til ufred mellom New York og New Jersey når dumpingen av et parti asbest skaper uenighet mellom de to familiene. Forholdet forverres ytterligere når Tony i raseri sparker ut tennene på en av Leotardos menn etter at han hadde kommet med skjulte seksuelle trusler til Tonys datter, Meadow. En megling mellom Tony og Leotardo, etter initiativ av Carmine junior, fører ikke fram, og etter hvert eskalerer det til full krig mellom de to mafiabossene og deres respektive grupper. I krigen som følger, beordrer Leotardo at Bobby, Silvio og Tony skal drepes. Bobby er den første som blir drept når han gjennomhulles av to drapsmenn i en leketøysbutikk. Senere utsettes Silvio og Patsy for et drapsforsøk når de forlater Bada Bing. Silvio blir alvorlig skadd og havner i koma, mens Patsy slipper unna. Angrepet fører til at Tony og hans familie må gå i dekning. Leotardos støttespillere bestemmer seg imidlertid for å ignorerer ordren om å drepe Tony og gir ham derfor en mulighet til å slå tilbake mot Leotardo. Tony får i tillegg informasjon fra en FBI-agent om Leotardos skjulested, noe som avstedkommer et dødelig attentat mot ham på en bensinstasjon. Etter Leotardos død slutter de to familiene fred. Serien slutter med at Tony og familien spiser middag på en kro. Parallelt ser man en attentatmann forberede seg til å slå til mot Tony. Den siste episoden slutter uten at det er klart for seerne om Tony overlever eller dør.
Rolleliste
• James Gandolfini – Tony Soprano (1999–2007)
• Edie Falco – Carmela Soprano (1999–2007)
• Jamie-Lynn Sigler – Meadow Soprano (1999–2007)
• Robert Iler – Anthony «A.J.» Soprano jr. (1999–2007)
• Lorraine Bracco – Dr. Jennifer Melfi (1999–2007)
• Michael Imperioli – Christopher Moltisanti (1999–2007)
• Tony Sirico – Paulie «Walnuts» Gualtieri (1999–2007)
• Aida Turturro – Janice Soprano (2000–2007)
• Dominic Chianese – Corrado «Junior» Soprano (1999–2007)
• Drea de Matteo – Adriana La Cerva (1999–2004)
• John Ventimiglia – Artie Bucco (42 episoder, 1999-2007)
• Joseph Gannascoli – Vito Spatafore (40 episoder, 1999-2006)
• Vincent Curatola – Johnny «Sack» Sacramoni (24 episoder, 1999-2007)
• Steve Schirripa – Bobby «Bacala» Baccalieri (46 episoder, 2000-2006)
• Nancy Marchand – Livia Soprano (26 episoder, 1999-2000)
• Frank Vincent – Phil Leotardo (31 episoder, 2004-2007)
• Federico Castelluccio – Furio Giunta (34 episoder, 2000-2002)
• Dan Grimaldi – Pasquale «Patsy» Parisi (47 episoder, 2000-2007)
Maurefamilien
Maurefamilien omfatter 600 planteslekter, blant annet kaffeplanter.
Sopranos
Rolleliste
• Sharon Angela – Rosalie Aprile (30 episoder, 1999-2006)
Maurefamilien
De fleste norske artene tilhører slekten Galium.
Sopranos
Rolleliste
• Joe Pantoliano – Ralph Cifaretto (26 episoder, 2000-2002)
• Jerry Adler – Herman «Hesh» Rabkin (26 episoder, 1999-2007)
• Matt Servitto – Agent Dwight Harris (26 episoder, 1999-2007)
• Tom Aldredge – Hugh DeAngelis (18 episoder, 2000-2004)
• Steve Buscemi – Tony Blundetto (16 episoder, 2004-2006) (2004)
• Paul Schulze – Father Phil Intintola (13 episoder, 1999-2006)
• Jason Cerbone – Jackie Aprile jr. (12 episoder, 2000-2001)
• Robert Loggia – Feech La Manna (4 episoder, 2004)
Priser
Tabellen viser prisene som Sopranos har mottatt fra Emmy og Golden Globe. Serien har ut over dette vunnet 55 andre priser og blitt nominert over 200 ganger, blant annet av Writers Guild of America, Television Critics Association Awards og Grammy Awards.
I Norge
I Norge ble serien sendt på NRK fra 2000 til 2007. Den hadde premiere på NRK2 den 6. januar 2000, men ble etter hvert flyttet over til NRK1. Andre del av sesong 6 (avslutningen) gikk høsten 2007 på NRK3 med reprise på NRK1.
Hele serien ble tekstet av Steinar Fonn, som i 2007 ble tildelt Teksterprisen for oversettelsen.
Avledede produkter
Serien har gitt ut flere produkter, som blant annet et videospill, bøker og flere musikkalbum.
DVD-utgivelser
DVD-utgaven av sesong 1 av ble lansert i USA høsten 2000 (region 1) og på region 2 høsten 2003. Del 2 av sesong 6 vil bli lansert i slutten av oktober 2007 på region 1 og på slutten av november på region 2.
Høsten 2006 ble serien, som en av de første, lansert på de nye høyoppløselige DVD-formatene Blu-ray og HD-DVD.
Spillefilm
I løpet av 2007 var det snakk om en mulig film etter serien. David Chase utelukket aldri dette, men sa at den eventuelt ikke ville fortsette direkte der serien slapp men være en slags forgjenger til serien. I 2021 kom spillefilmen The Many Saints of Newark som handler om de tidlige årene av Tony Soprano sin oppvekst og hvordan de formet han som person og senere mafiaboss.
Videospill
I juni 2006 ble videospillet The Sopranos: Road to Respect lansert til PlayStation 2 i USA. Skuespillerne fra TV-serien bidrar med stemmene sine. Historien var delvis skrevet av David Chase, men han uttalte i ettertid at han ikke ville ha noe med spillet å gjøre. Spillet ble lansert i Norge høsten 2006 med aldersgrense 16 år. Spillet fikk dårlig kritikk av Dagbladets spillanmelder som ga spillet terningkast to. Anmelderen bemerket også at han syntes det var rart at spillet bare fikk 16 års aldergrense til tross dets voldelige personer.
Musikk
I 1999 ble den første soundtracket til serien utgitt. I 2001 kom soundtrack nummer to.
Kjenningsmelodi og åpningssang for serien er «Woke Up This Morning» (Chosen One Mix), fremført av den britiske gruppa Alabama 3.
Stor ryggjelledøgnflue
Stor ryggjelledøgnflue (Ephemerella aurivilli) er en døgnflue som tilhører familiegruppen ryggjelledøgnfluer. Den er den største av de tre norske artene og klekker litt tidligere enn de to andre.
Nymfer/larver
Nymfene er mellom 10-13 millimeter lange. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har noen torne lignende utvekster oppe, på sidene, disse er omtrent et halvt bakkroppsledd langt. Haletrådene har korte spredte hår og mørke bånd og ikke bare smale ringer.
Levevis
Stor ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer.
Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år.
Stor ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra juli til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Jardim Alegre
Jardim Alegre er en kommune i delstaten Paraná i sørregionen av Brasil.
Hodalen
Hodalen er ei lita bygd i Tolga kommune i Innlandet. Bygda ligger sørøst for kommunesenteret, stasjonsbyen Tolga, ved Holavassdragets start i sjøene Nordersjøen (762 moh.), Drengen, Asmaren, Stikkilen, og ved fylkesvei 26 mellom Tolga og Drevsjø.
Hodalen kirke er reist i 1934. Hodalen landskapsvernområde ble opprettet i 1989.
På 1700-tallet var det rettssaker som gjenspeiler at bønder fra Tynset i tidligere tider hevdet fiskerett i sjøene.
Nord for bygda ligger Håmmålsfjellet (Hummelfjellet) mot Os, sør for dalen ligger fjellområdet Rausjødalen (med Rausjødalen setermeieri) mot Tynset og Brydalen.
Da Nang internasjonale lufthavn
Da Nang internasjonale lufthavn, (vietnamesisk: Cảng Hàng không Quốc tế Đà Nẵng) er en flyplass som ligger i Da Nang midt i Vietnam. Den er en av tre internasjonale lufthavner i landet, i tillegg til Noi Bai internasjonale lufthavn (Hanoi) og Tan Son Nhat internasjonale lufthavn (Ho Chi Minh-byen).
1. serierunde i Tippeligaen 2007
1. serierunde i Tippeligaen 2007 startet med fem kamper søndag 9. april klokken 18:00 og én kamp samme dag klokken 20:00. Runden avsluttet mandag 10. april klokken 19:00 med Stabæk mot Brann. Runden hadde mange mål i forhold til at dette var 1. serierunde, da denne runden ofte er preget av få mål. Noe 1. serierunde i Tippeligaen 2006 er et eksempel på.
Botswanas distrikter
Botswana består av ni distrikter:
Tao Fong Shan
Tao Fong Shan (道風山, «Fjellet der Logosvinden blåser») er navn på et fjell i bydelen Shatin i Hongkong. I fjellsiden ligger Tao Fong Shan Christian Centre (道風山基督教叢林), som er hovedbase for den norskgrunnlagte kristne misjonsorganisasjonen Areopagos' arbeide i Øst-Asia. I dag, som den gang stedet ble kjøpt, er hovedhensikten med arbeidet å fremme den stedegne utformingen av det kristne budskapet i den kinesiske kultur. Tao Fong Shan Christian Centre består blant annet av Kristustempelet, som er stedets kirke, Pilegrimshallen, der man kan overnatte, et bibliotek, et porselenverksted og konferansehall. Tilknyttet senteret er også backpackerhostellet Ascension House som er bemannet av skandinaviske frivillige.
Botswanas distrikter
Distriktene er videre inndelt i 28 underdistrikter.
Tao Fong Shan
Menigheten som bruker Kristustempelet tilhører Den evangelisk-lutherske kirke i Hongkong.
Stedet ble anskaffet og innrettet av den norske misjonæren Karl Ludvig Reichelt i 1930. I 1926 hadde Reichelt stiftet Den Nordiske Kristne Buddhistmisjon (eller Den nordiske Østasia-misjon, senere Areopagos), og organisasjonens arbeid var konsentrert om en institusjon nær Nanjing, ved navn Ching Fong Shan (pinyin: Qingfeng shan), «Den lysende vinds berg». I to år arbeidet han så sammen med Notto Normann Thelle i Shanghai.
I mars 1927 inntok den nasjonale revolusjonshæren Nanking under Nordekspedisjonen, og Reichelt og Thelle ble tvunget til å flykte fra Ching Fong Shan som ble rasert. Fra Nanjing reiste Reichelt til Hongkong, der han fant stedet de skulle bygge opp et senter på nytt. Tao Fong Shan-høydedraget lå den gangen rundt 14 kilometer utenfor sentrum, og hadde utsikt over Shatin-dalen. 23. mai 1930 ble eiendommen lagt ut for salg på en offentlig auksjon, og Reichelt fikk tilslaget for en pris på 3780 meksikanske dollar. Det nye senteret ble ferdigstilt i 1938, hadde blitt utformet som et kinesisk buddhist-kloster og ble en attraksjon i Hongkong. <Gallery> Image:Tao Fung Shan 01.jpg|Konferansesalen Image:TaoFungShan Cross.jpg|Tao Fung Shan-korset med utsikt mot Shatin Image:TaoFungShan Bell1.jpg|Kirkeklokken. Merk korset som kommer opp fra lotusblomsten. Dette er logoen til senteret. </Gallery>
Trondhjems Mekaniske Værksted
Trondhjems Mekaniske Værksted (TMV) var en verkstedbedrift for skipsproduksjon i Trondheim. Verftet ble grunnlag i 1872 og nedlagt i 1983. Verftet har levert en rekke skip til Hurtigruten.
Grunnleggelsen av TMV
I 1862 ble det opprettet et aksjeselskap som skulle videreføre driften av det mekaniske verkstedet Fabriken ved Nidelven. Teknisk bestyrer av virksomheten ble John Trenery, som hadde bygget opp verkstedet. Det ble utvidet med et moderne skipsverft på Øvre Bakklandet, med tre beddinger og et kaianlegg. Ett av verftets oppdrag på denne tiden var DS Indherred, som var bestilt av Stenkjær dampskibsselskab.
I 1872 ble verftet slått sammen med jernstøperiet og verftet Trolla Brug under navnet Trondhjems mekaniske verkstæd. Da hadde bedriften om lag 400 ansatte. Som følge av den økonomiske verdenskrisen midt på 1870-tallet, måtte verftet innskrenke betydelig, og gikk konkurs i 1876. I 1878 ble det startet ny virksomhet under samme navn, verftet ble reorganisert og hadde på 1880-tallet igjen om lag 400 ansatte.
Ettersom verftets beliggenhet ved elveslyngen begrenset størrelsen på skip som kunne bygges, kjøpte TMV i 1886 en ny tomt i Rosenborgfjæra. I 1888 ble H. G. Jürgens ansatt som ny teknisk direktør, og forestod grunnleggelsen av det nye verftet.
Verftets gullalder - 1890 til 1920
Flyttingen var fullført i 1895, og et av de første byggeoppdrag som ble ferdigstilt, var Hurtigruteskipet DS Erling Jarl. Ved århundreskiftet ble verftet slått sammen med Trondhjems Dokselskab og ble da ett av landets betydeligste skipsverft på denne tiden.